මේ සිතියම සකස් කිරීම සඳහා ජපාන ජාත්‍යන්තර සහයෝගීතා ආයතනය හා ආර්ථික සංවර්ධන අමාත්‍යාංශය පසුගිය වසරේදී මූලික එකඟතාවට පැමිණි අතර මේ සඳහා ජපන් යෙන් මිලියන 616 ක් ප්‍රදානය කිරීමට ජපාන ජාත්‍යන්තර සහයෝගීතා ආයතනය කැමැත්ත පළ කර ඇතැයි ආර්ථික සංවර්ධන අමාත්‍යාංශය කියයි.උතුරු පළාත සඳහා පැවති සිතියම දස වසරකට වඩා පැරණි එකක් වන අතර පැවති යුද වාතාවරණය හේතුකොටගෙන එම සිතියම යාවත්කාලීන කිරීමට නොහැකි වූ බව පවසන එම අමාත්‍යාංශය ශ්‍රී ලංකා මිණුම් දෙපාර්තමේන්තුව විසින් ජපාන ජාත්‍යන්තර සහයෝගීතා ආයතනයේ ආධාර මත නිර්මාණය කරනු ලැබූ මේ ඩිජිටල් සිතියම ගුවන් ඡායාරූප උපයෝගී කරගෙන IT තාක්ෂණයට අනුව නිර්මාණය කර තිබෙන බවද පෙන්වා දෙයි.